Source: https://eptanews.gr/epikairotita/metra-stirixis-apo-ton-oaed-gia-osoys-epligisan-apo-tin-ptocheysi-tis-thomas-cook/
Timestamp: 2020-07-12 09:58:17+00:00
Document Index: 5717239

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Μέτρα στήριξης από τον ΟΑΕΔ για όσους επλήγησαν από την πτώχευση της Thomas Cook | Eptanews.gr
Μέτρα στήριξης από τον ΟΑΕΔ για όσους επλήγησαν από την πτώχευση της Thomas Cook
Τα μέτρα αφορούν τους εργαζόμενους επιχειρήσεων που επλήγησαν από την πτώχευση της Thomas Cook.
Μέτρα στήριξης από τον ΟΑΕΔ
Ο ΟΑΕΔ ως κεντρικός επιχειρησιακός βραχίονας για την καταπολέμηση της ανεργίας, ανταποκρίνεται απέναντι στις εξελίξεις στην αγορά εργασίας, συμμετέχοντας ενεργά στην προσπάθεια της Κυβέρνησης για την άμεση ενίσχυση και προστασία των εργαζομένων και των επιχειρήσεων που επλήγησαν από την πτώχευση της Thomas Cook.
Σε συνεργασία με το Υπουργείο Τουρισμού και το Υπουργείο Εργασίας και Κοινωνικών Υποθέσεων, ο ΟΑΕΔ προχωρά άμεσα σε ευνοϊκές ρυθμίσεις και δράσεις, με σκοπό αφενός τη στήριξη των εργαζομένων που απολύονται πρόωρα από επιχειρήσεις συνεργαζόμενες με την Thomas Cook και αφετέρου την ενίσχυση των πληγεισών επιχειρήσεων, ώστε να αποφευχθούν οι απολύσεις. Ειδικότερα:
-Μειώνεται, από 100 σε 80, ο αριθμός των αναγκαίων ημερών εργασίας που πρέπει να έχουν πραγματοποιηθεί για την καταβολή επιδόματος ανεργίας, σε εργαζόμενους επιχειρήσεων που επλήγησαν από την πτώχευση της Thomas Cook.
-Επεκτείνεται ο συνολικός χρόνος καταβολής του επιδόματος ανεργίας κατά ένα μήνα, σε απολυμένους των πληγεισών επιχειρήσεων.
-Καταρτίζεται άμεσα ειδικό πρόγραμμα διατήρησης θέσεων εργασίας για τις πληγείσες επιχειρήσεις.
Ο νέος ΟΑΕΔ βρίσκεται κοντά στον εργαζόμενο και στις επιχειρήσεις και με βήματα γρήγορα, στοχευμένα και αποφασιστικά, διασφαλίζει το θεμελιώδες δικαίωμα στην εργασία.
Πρόγραμμα Κοινωφελούς Εργασίας – Στις 11 το πρωί ανοίγει η φόρμα υποβολής αιτήσεων για 36.500 θέσεις – Τι ισχύει για την μοριοδότηση
ΟΑΕΔ – Τι ισχύει για την έκτακτη αποζημίωση των εποχικά εργαζομένων σε τουρισμό και εστίαση
ΟΑΕΔ – Τελευταία προθεσμία για την οικονομική ενίσχυση των 400 ευρώ σε μακροχρόνια ανέργους